J e l e n t é s
Mindszentkálla Község Önkormányzata Képviselő-testületének
2025. május 28-án tartandó nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról.

Előterjesztő: Csombó Zoltán polgármester

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

18/2025. (II. 20.) HATÁROZATA

A kulturális szakember számára képzési terv és beiskolázási terv készítéséről

Mindszentkálla Község Önkormányzata Képviselő-testülete a kulturális területen foglalkoztatott szakember részére a 2025-ös évre a beiskolázási tervet elfogadja. 

Utasítja a polgármestert, hogy a kulturális szakembert tájékoztassa. 

Felelős: Csombó Zoltán polgármester
Határidő: 2025. március 10.

A tájékoztatás megtörtént.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

22/2025. (II. 20.) HATÁROZATA

Kővágóörsi Önkéntes Tűzoltó Egyesület támogatásáról

Mindszentkálla Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 21/2013. (XI. 20.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület)  egyszeri  30.000 Ft-tal, azaz Harmincezer forinttal támogatja. 
 
A támogatás kifizetése egy összegben utalással történik az Egyesület pénztára javára. 
A támogatás célja: az Egyesület feladata költségeinek támogatása
A felhasználás határideje: 2025. december 31.
Az Egyesület a támogatásról 2026. január 31.-ig köteles elszámolni.
A támogatási cél kormányzati funkciója: 032020 Tűz- és katasztrófavédelmi tevékenységek

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra. 
Felkéri a polgármestert, hogy a megállapodás megkötését követően intézkedjen fenti összeg kifizetéséről.
Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Csombó Zoltán, polgármester
Határidő: 
· a megállapodás megkötésére: 2025. március 31.
· az összeg kifizetésére: a megállapodás megkötését követően, az abban foglaltak szerint
· beszámolás: az elszámolást, illetve elmaradása esetén az arra biztosított határidő lejártát követő testületi ülésen.

A megállapodás megkötése megtörtént, a támogatás átutalása megtörtént.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

24/2025. (II. 20.) HATÁROZATA

A falugondnoki szolgálat 2025. évi továbbképzési terve jóváhagyásáról  

Mindszentkálla Község Önkormányzata Képviselőtestülete a falugondnok részére továbbképzési tervet nem készít, tekintettel arra, hogy a falugondnoknak az öregségi nyugdíjkorhatár eléréséhez öt évnél rövidebb idő van hátra, így a továbbképzési kötelezettség alól mentesül. 

Utasítja a polgármestert, hogy a döntésről a falugondnokot tájékoztassa.

Felelős: Csombó Zoltán, polgármester
Határidő: 2025. március 10.

A falugondnok tájékoztatása megtörtént.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

26/2025. (II. 20.) HATÁROZATA

A Települési Értéktár Bizottság elnökének megválasztásáról

Mindszentkálla Község Önkormányzata Képviselő-testülete a Települési Értéktár Bizottság elnökének 2025. február 20. napjától Szabados Zoltán Pált választja.

Mindszentkálla Község Önkormányzata Képviselő-testülete felkéri a Polgármestert, hogy a döntésről az érintettet értesítse.

Felelős: Csombó Zoltán, polgármester
Határidő: azonnal
Az értesítés megtörtént.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

27/2025. (II. 20.) HATÁROZATA

A Települési Értéktár Bizottság Szervezeti és Működési
Szabályzatának módosításáról

Mindszentkálla Község Önkormányzata Képviselő-testülete a Települési Értéktár Bizottság Szervezeti és Működési Szabályzatának módosítását és egységes szerkezetét elfogadja. 

Mindszentkálla Község Önkormányzata Képviselő-testülete felkéri a Polgármestert, hogy a döntésről a Települési Értéktár Bizottság elnökét értesítse.

Felelős: Csombó Zoltán, polgármester
Határidő: azonnal

Az értesítés és a dokumentumok megküldése megtörtént. 


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

28/2025. (II. 20.) HATÁROZATA

Mindszentkálla, 1108. hrsz.-ú ingatlan vonatkozásában érkezett vételi szándék megtárgyalásáról

Mindszentkálla Község Önkormányzata Képviselő-testülete egyetért Blaskó Dávid (8282 Mindszentkálla, Köves hegy, 1111. hrsz.) kérelmében leírtakkal, elhatározza az Önkormányzat tulajdonában lévő Mindszentkálla, 1108. hrsz.-ú ingatlan értékesítésének szándékát.

Felkéri a polgármestert, hogy tisztázza az ingatlan funkcióját, az ingatlan-nyilvántartás szerinti megjelölését, valamint, hogy annak üzleti vagyonkénti besorolása megfelelő-e.

Felelős: Csombó Zoltán polgármester
Határidő: következő tervezett ülés 

Az ingatlan funkciója tisztázásra került, megállapításra került, hogy az ingatlan művelési ága megváltoztatható tekintettel arra, hogy az ingatlan több, mint 5 éve nem tölti be útkénti funkcióját, nem szolgálja az ingatlanok megközelítését. Erről a március 18-i ülésen döntött a képviselő-testület. 




MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

29/2025. (II. 20.) HATÁROZATA

Mindszentkálla Önkormányzata közvilágítás berendezéseire vonatkozó üzemeltetési és karbantartási árajánlatok megtárgyalása

Mindszentkálla Község Önkormányzata Képviselő-testülete elfogadja az GÁTIBA ENERGIE Kft (1119 Budapest, Etele u. 59-61.) Mindszentkálla közvilágítás teljes körű üzemeltetésére és karbantartására adott árajánlatát 2500 Ft/db/év + ÁFA, és egyszeri regisztrációs díj 60 000 Ft összegben.

Felhatalmazza a Képviselő-testület a Polgármestert, hogy a döntésről értesítse a Vállalkozót, és megkösse az Üzemeltetési szerződést. 

Felelős: Csombó Zoltán polgármester
Határidő: 2025. március 15. 

Az üzemeltetési szerződés aláírásra került.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

30/2025. (II. 20.) HATÁROZATA

Ebrendészeti feladatok ellátásáról

Mindszentkálla Község Önkormányzatának Képviselő-testülete elfogadja az Olt-alom Állatvédő Egyesület (8226 Alsóörs, Kisloki u. 1017. hrsz) által megküldött árajánlatot, valamint az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést 2025. március 1.- 2025. december 31-ig terjedő időszak vonatkozásában aláírja.

Felelős: Csombó Zoltán polgármester
Határidő: 2025. február 28.

A feladatellátási szerződés aláírásra került.









MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

31/2025. (II. 20.) HATÁROZATA

A Tapolca Környéki Önkormányzati Társulás Társulási Megállapodása módosításának elfogadásáról

Mindszentkálla Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását és annak egységes szerkezetét elfogadja. 

Felkéri a Polgármestert, hogy a határozat kivonatot a Lesencetomaji Közös Önkormányzati Hivatal részére küldje meg. 

Felelős: Csombó Zoltán, polgármester
Határidő: azonnal

A határozat megküldésre került.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

38/2025. (III. 18.) HATÁROZATA

A Káli-medence Idősek Otthona Mindszentkálla alapító okiratának módosításáról

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla alapító okiratának módosítását és annak egységes szerkezetét 2025. január 1. napi hatállyal jóvá hagyja. 

A Képviselő-testület felkéri a jegyzőt, hogy az alapító okiratot a Magyar Államkincstár részére küldje meg, a bejegyzés iránt intézkedjen. 

Felelős: dr. Szabó Tímea, címzetes főjegyző
Határidő: 2025. április 1.

A bejegyzés iránt az intézkedés megtörtént.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

39/2025. (III. 18.) HATÁROZATA

Mindszentkálla készülő településterve (3281 E-Tér azonosítójú) (általános eljárás) ismételt egyeztetési eljárásának lezárásáról 

	Mindszentkálla Község Önkormányzata Képviselő-testülete a jelen határozat mellékletét képező dokumentumban foglaltak szerint dönt a beérkezett államigazgatási szervek, valamint a lakossági véleményekről a készülő településterv ismételt véleményi eljárása során.
	Jelen döntéssel a Képviselő-testület lezárja a véleményezési szakaszt.
		A Képviselő-testület felhatalmazza a Polgármestert, hogy a döntésről értesítse a Tervezőt, valamint kezdeményezze az eljárás záró szakaszának megindítását az E-TÉR rendszerben, keresse meg az Állami Főépítészt a záróvélemény kiadása céljából.

	Felelős: Csombó Zoltán polgármester
	Határidő: folyamatos

A záróvélemény megkérése megtörtént. 


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

42/2025. (III. 18.) HATÁROZATA

Mindszentkálla, 199/2. hrsz.-ú ingatlan (sportpálya) villamos energia ellátására adott árajánlat megtárgyalásáról

Mindszentkálla Község Önkormányzata Képviselő-testülete elfogadja Varga Ádám (8265 Hegymagas, Fenyősi u. 8.). által benyújtott, a Mindszentkálla, 199/2. hrsz.-ú ingatlan (sportpálya) villamos energia ellátására vonatkozó 502.699 Ft összegű árajánlatát.

A Képviselő-testület felhatalmazza a Polgármestert, hogy a döntésről értesítse a Vállalkozót, kössön vele szerződést, és végeztesse el a munkálatokat. 

Felelős: Csombó Zoltán polgármester
Határidő: 2025. május 31. 

A szerződés aláírása megtörtént, a kivitelezés folyamatban van.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

43/2025. (III. 18.) HATÁROZATA

Mindszentkálla, 1108. hrsz.-ú ingatlan művelési ág módosításának megtárgyalásáról

Mindszentkálla Község Önkormányzata Képviselő-testülete elhatározza az Önkormányzat tulajdonában lévő Mindszentkálla, 1108. hrsz.-ú rét és út megnevezésű ingatlan művelési ágának módosítását azzal, hogy az „út” megjelölés törlésre kerüljön. 

Felhatalmazza a polgármestert, hogy az ingatlan-nyilvántartás változás eljárást kezdeményezze, az eljáráshoz szükséges nyilatkozatokat megtegye.

Felhatalmazza továbbá a polgármestert, hogy az ingatlan-nyilvántartás változás átvezetését követően az ingatlan értékbecslését rendelje meg.

Felelős: Csombó Zoltán polgármester
Határidő: 2025. május 15. 

A művelési ág változás átvezetésre került, az értékbecslés megrendelésre került.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

44/2025. (III. 18.) HATÁROZATA

Várakozóhelyek biztosítása ellenértékének meghatározásáról

	Mindszentkálla Község Önkormányzata Képviselő-testülete az Önkormányzat és a Kálberry Kft. (8282 Mindszentkálla, Petőfi u. 31.) között 2021. február 21-én kötött megállapodás 2.1. pontjában meghatározott ellenértéket 2025. évre 170.000 Ft-ban állapítja meg a megállapodás minden további részének változatlanul hagyása mellett.

		Felkéri a Polgármestert, hogy a döntésről értesítse az Üzemeltetőt, valamint, hogy írásbeli nyilatkozattételre hívja fel.

	Felelős: Csombó Zoltán polgármester
	Határidő: azonnal

A kérelmező tájékoztatása a megállapított díjról és a nyilatkozatok bekérése megtörtént.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

45/2025. (III. 18.) HATÁROZATA

Várakozóhelyek biztosítása ellenértékének meghatározásáról

	Mindszentkálla Község Önkormányzata Képviselő-testülete az Önkormányzat és Krámli Krisztina e.v. (8200 Veszprém, Előd u. 15.) között 2023. július 10-én kötött megállapodás 2. pontjában meghatározott ellenértéket 2025. évre 35.000 Ft-ban állapítja meg a megállapodás minden további részének változatlanul hagyása mellett.
.
		Felkéri a Polgármestert, hogy a döntésről értesítse az Üzemeltetőt, valamint, hogy írásbeli nyilatkozattételre hívja fel.

	Felelős: Csombó Zoltán polgármester
	Határidő: azonnal

A kérelmező tájékoztatása a megállapított díjról és a nyilatkozatok bekérése megtörtént.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

46/2025. (III. 18.) HATÁROZATA

Várakozóhelyek biztosítása ellenértékének meghatározásáról

	Mindszentkálla Község Önkormányzata Képviselő-testülete az Önkormányzat és a Hybrid Art Kft. (8274 Köveskál, Városkút u. 15.) között 2023. július 10-én kötött megállapodás 2. pontjában meghatározott ellenértéket 2025. évre 25.000 Ft-ban állapítja meg a megállapodás minden további részének változatlanul hagyása mellett.
.
		Felkéri a Polgármestert, hogy a döntésről értesítse az Üzemeltetőt, valamint, hogy írásbeli nyilatkozattételre hívja fel.

	Felelős: Csombó Zoltán polgármester
	Határidő: azonnal

A kérelmező tájékoztatása a megállapított díjról és a nyilatkozatok bekérése megtörtént.


MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

48/2025. (IV. 23.) HATÁROZATA

A települési önkormányzatok szociális célú tűzifavásárláshoz 
kapcsolódó támogatására pályázat benyújtásáról 

Mindszentkálla Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 16 erdei m³ mennyiségben kemény lombos tűzifára, melyhez önerő biztosítása nem szükséges.

Mindszentkálla Község Önkormányzata tudomásul veszi, hogy a tűzifa szállításából származó költségek az önkormányzatot terhelik. 
A pályázatban vállalt szállítás költségeit a Képviselő-testület Mindszentkálla Község Önkormányzata Képviselő-testületének a 2025. évi költségvetéséről szóló önkormányzati rendeletében meghatározott tartalékkerete terhére biztosítja. 
A Képviselő-testület a pályázati adatlap tartalmával, az abban foglalt nyilatkozattal egyetért. 
Mindszentkálla Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér, ide értve a tüzelőanyag rászorulókhoz való eljuttatását is.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Csombó Zoltán, polgármester
Határidő: 2025. április 30.

A pályázat határidőben benyújtásra került.






A Polgármester részére átruházott hatáskörben hozott döntésekről az alábbi tájékoztatást adom: 
Lakáskiadásokra tekintettel települési támogatás megállapítása iránti kérelmet egy fő nyújtott be, a támogatás 6.000 Ft/hó összegben egy évre került megállapítása, mely összeg a szolgáltatók felé kerül átutalásra. 
Temetési támogatás 1 fő kérelmező részére 40.000 Ft összegben került megállapításra, illetve kifizetésre.


Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

/2025. (…...) HATÁROZATA

Jelentés elfogadásáról

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.


Mindszentkálla, 2025. május  8.                            

        
                Csombó Zoltán		                                                                                  
                 polgármester
